Diari Oficial de la Generalitat Valenciana


Sumari del DOGV 2910, del 16-01-1997 (1997/839047)

ORDRE de 25 d'octubre de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament, en el nivell de Formació Professional de grau superior, al centre docent privat Juan Badal March I, de València.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2910

Data del DOGV
:   16-01-1997

Secció del DOGV
:   ALTRES DISPOSICIONS

Número del document
:   1997/839047


Data del document
:   25-10-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 d'octubre de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament, en el nivell de Formació Professional de grau superior, al centre docent privat Juan Badal March I, de València.  
L'expedient ha estat iniciat pel representant del centre Juan Badal March I, amb número de codi 61232770, situat al carrer Lleida, número 20, de València, en sol·licitud d'autorització d'obertura i funcionament en el nivell de Formació Professional de grau superior per a impartir els ensenyaments corresponents al cicle formatiu de Tècnic Superior en Dietètica amb 2 unitats.  
La Direcció General de Centres Docents aprovà mitjançant Resolució de 7 de maig de 1996, l'adequació de les instal·lacions proposades pel que fa a espais educatius, a allò disposat en el Reial Decret 1.004/1991, de 14 de juny (BOE de 26 de juny) pel qual s'estableixen els requisits mínims dels centres que imparteixen ensenyaments de règim general no universitaris i allò disposat en el Reial Decret 536/1995, de 7 d'abril, pel qual s'estableix el títol de Tècnic Superior en Dietètica i els corresponents ensenyaments mínims (BOE de 2 de juny de 1995).  
El centre obtingué, mitjançant Ordre del Ministeri d'Educació i Ciència de 12 de maig de 1976 (BOE de 25 d'agost), la classificació definitiva com a homologat de FP de 2n grau i autorització per a impartir la branca Sanitària, especialitat Pròtesi Dental, amb una capacitat total de 360 llocs escolars, segons Resolució de la Direcció General de Centres i Promoció Educativa, de 21 d'agost de 1989.  
L'expedient inclou els informes favorables de la Unitat Tècnica de Construccions i de la Inspecció Educativa, a la vista dels quals la Direcció Territorial de Cultura i Educació de València eleva proposta igualment favorable.  
Vista la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris i el Reial Decret 536/1995, de 7 d'abril, pel qual s'estableix el títol de Tècnic Superior en Dietètica i els corresponents ensenyaments mínims (BOE de 2 de juny de 1995).  
En exercici de les atribucions conferides per l'article 35 de la Llei de Govern Valencià,  
Ordene  
Primer  
Autoritzar l'obertura i funcionament, en el nivell de Formació Professional de grau superior, amb el número d'unitats i capacitat màxima de llocs escolars que s'especifiquen, al centre docent següent:  
Centre: Juan Badal March I.  
Domicili: C/ Lleida, 20.  
Localitat: València.  
Província: València.  
Titular: CENTECSA.  
Codi: 58927194.  
Ensenyaments que s'autoritzen: Cicle formatiu de Tècnic Superior en Dietètica, amb 2 unitats i 60 llocs escolars de capacitat.  
Aquesta autorització sortirà efectes des de l'inici del curs acadèmic 1996/97.  
Segon  
Modificar simultàniament l'actual capacitat del centre en el nivell de FP II, branca Sanitària, especialitat Pròtesi Dental, que queda configurat amb un total de 260 llocs escolars, i mantindrà, no obstant, l'autorització per a impartir els esmentats ensenyaments anteriors a la LOGSE, mentre no s'extingeixen d'acord amb el calendari vigent d'aplicació de la nova ordenació del sistema educatiu.  
Tercer  
Modificar, així mateix, la denominació genèrica de l'esmentat centre de FP II, que passarà a anomenar-se centre autoritzat de FP de grau superior.  
Disposició addicional única  
Els centres hauran de complir allò disposat en l'article 6 del Reial Decret 1.004/1991 (BOE de 26 de juny), i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des del dia següent a la seua notificació. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 25 d'octubre de 1996  
La consellera de Cultura, Educació i Ciència  
MARCELA MIRÓ PÉREZ